Denne aftale blev indgået, selv om Skov- og Naturstyrelsen i brev af 2. marts 1989 meddelte følgende: “Skov- og Naturstyrelsen kan tiltræde, at Bombegrunden afståes under respekt af Overfredningsnævnskendelsen af 14.10.1948 om offentlig adgang og forbud mod bebyggelse.” I 1990 anbefalede formanden for byplanudvalget i Lyngby-Taarbæk Kommune at fredningen blev ophævet og grunden bebygget med den begrundelse, at fredningen er en reminiscens fra et samlet fredningsprojekt.